何以為之靜也？其休屬陰，陰主靜，故地承順，方靜守固而有常。故以人之八字支隱藏於下者，為之靜也。如八字地之庚金，但能克運上地支之甲木，不能克運上天之甲木也。蓋以靜攻靜為親切，如女只攻得女人也，不能攻在外之男人也。但雖不能被其攻，亦有搖動震驚之意也。如運上地支之庚金，亦不能破我八字天干之甲木也。是以地支之靜，只能攻得地支之靜，不能攻天干這動也，亦明矣。又如辰戌醜未四地支之物，乃天地四方收藏之庫，極牢固，假如八字地支，辰在有戊土，乙未癸水運，或行寅，寅中雖有甲木，亦不能破其戊。又運行酉，酉中雖有辛金，亦不能破其乙。又或生行午，午中雖然己土，亦不能破其癸。非不能破也，蓋其庫中，鎖鑰甚牢，真要戌字動來衝開之，就如有了鎖匙，開了其鎖，而入出戊土乙木癸水出來。如醜字就要未字沖，別物不能攻之。故曰雜氣財見沖，正此意也。